OSNOVNA ŠKOLA IVANA MAŽURANIĆA

S. S. KRANJČEVIĆA 2, 32100 VINKOVCI

***Zapisnik***

*Sjednice Učiteljskoga vijeća OŠ Ivana Mažuranića održane 6. lipnja 2016. godine (ponedjeljak) u 13,15 sati*

**D n e v n i r e d**

1. Verifikacija Zapisnika s prošle sjednice Učiteljskog vijeća

2. Donošenje odluke o polaganju razrednog ispita

3. Imenovanje ispitnog povjerenstva za polaganje razrednog ispita

4. Utvrđivanje ispitnih rokova

5. Različito

Ravnateljica je pozdravnim riječima započela sjednicu Učiteljskog vijeća te najavila dnevni red. Sjednici nisu nazočni: Helena Bakšaj, Helena Vranješević Miličević.

Ad. 1.) Zapisnik verificiran jednoglasno.

Ad. 2.) Učenica koja se vratila iz Njemačke 13.5.2016. na zahtjev roditelja nastavila je pohađati nastavu u razredu koji je pohađala prije odlaska u Njemačku. Učiteljsko vijeće je jednoglasno donijelo odluku kojom je učenici odobreno polaganja razrednog ispita.

Ad. 3.) Prema Pravilniku o polaganju predmetnih i razrednih ispita u osnovnoj školi Učiteljsko vijeće imenuje Povjerenstvo za polaganje razrednog ispita i to u sastavu:

Ivana Šego – predsjednik Povjerenstva, razrednik

Ispitivač – predmetni učitelj

Josipa Pavlović – stalni član, pedagog

Neposredan nadzor nad radom Povjerenstva provodi ravnateljica Marina Markić.

Ad. 4.) Prema Pravilniku o polaganju predmetnih i razrednih ispita u osnovnoj školi škola će razredni ispit za učenicu organizirati u redovnom roku krajem lipnja. Predviđeno vrijeme polaganja je u razdoblju od 20. – 29.6.2016. Predsjednik ispitnog Povjerenstva utvrđuje mjesto i vrijeme polaganja ispita u školi i o tome obavještava učenika. Predmete hrvatski jezik, njemački jezik i matematiku učenica polaže i pismeno i usmeno. Predmet koji se polaže i pismeno i usmeno učenica će polagati u dva dana.

Ad. 5.) Ravnateljica je obavijestila Učiteljsko vijeće o dodijeli priznanja i nagrada učenicima i mentorima za postignute rezultate na smotrama tijekom školske 2015./16. godine i to za: 1., 2. i 3. mjesto na državnoj i 1. mjesto na županijskoj razini, te diplome na ne rangiranim natjecanjima, u četvrtak 9. lipnja u 8,00 sati u Velikoj županijskoj vijećnici u Vinkovcima bit će upriličena dodjela nagrada učenicima i mentorima:

učenik Jakov Zucić – mentorica Ivana Šego

učenica Lana Vidaković – mentorica Ankica Saračević

učenik Filip Vujeva – mentorica Ivana Velić

učenik Dorian Dražić-Karalić – mentor Marijan Lončar.